Erikoisjoukot (televisiosarja)

Erikoisjoukot on suomalainen, syksyllä 2022 Ruudussa alkanut ja keväällä 2023 Nelonen-kanavalla ensimmäistä kertaa esitetty tositelevisio-ohjelma, jossa julkisuuden henkilöt suorittavat lyhennetyn, äärimmäisen rankan erikoisjoukko-operaattorin valintakokeen, joka sisältää sekä fyysisesti että henkisesti haastavia tehtäviä. Ohjelma perustuu brittiläiseen SAS: Who Dares Wins -formaattiin.

Ohjelman kouluttajina nähdään entiset erikoisjoukko-operaattorit Janne Lehtonen, Jan Knutti, Robin Hendry sekä Matias Petäistö, jotka ovat kaikki uran aikana kokeneet kovia mm. Irakin, Afganistanin ja Somalian rintamilla erikoisjouko-operaatioissa.

Ensimmäinen tuotantokausi kuvattiin Lohjan vanhalla kalkkitehtaalla, alkeelliselta tuntuvissa oloissa. Tehtäviä suoritettiin mm. kalkkitehtaan ytimessä sekä sitä ympäröivällä kaivos-alueella ja suolla.

Ohjelman ensimmäinen tuotantokausi oli iso menestys suoratoistopalvelu Ruudussa syksyllä 2022, ja se päätettiin esittää kokonaisuudessaan Nelonen-kanavalla keväällä 2023. Ohjelma oli ehdolla vuoden Kultainen Venla -gaalassa seurantarealityn kategoriassa.

Ohjelman idea

Ohjelman ideana on, että mukaan osallistuneet kokelaat joutuvat viikkojen ajan suorittamaan tehtäviä, jotka vievät heidät fyysisesti sekä henkisesti epämukavuusalueen yli.

Kokelaiden olosuhteet koko leirin ajan ovat alkeellisia. Tällä koetetaan saada tuntua, että ollaan oikeassa taistelutukikohdassa. Mitään erikoiskohtelua kokelaat eivät saa, vaan he ovat kaikki samalla viivalla leirin alussa; mikäli tehtävissä ei suoriuduta esimerkillisesti, voi kyseessä olla vaara pudota kilpailusta. Kouluttajat voivat lähettää kokelaan kotiin, mikäli he kokevat tämän olevan kyvytön jatkamaan.

Rankan leirin tarkoitus on murtaa kokelaat henkisesti ja fyysisesti, sekä paljastaa heidän murtumispisteensä. Leirin läpäisevät lopulta vain ne yksilöt, jotka ovat osoittaneet Kouluttajille olevansa valmiita henkisesti, fyysisesti, sekä psyykkisesti taistelemaan oikeassa operaatiossa vahvana, ryhmää tukevana sotilaana.

Kouluttajat

 Janne Lehtonen (Kausi 1–) – Janne Lehtonen on leirin Pääkouluttaja. Lehtonen on palvellut 13 vuotta Suomen merivoimien erikoisjoukko-osastolla, josta yhdeksän vuotta tarkka-ampujana, kolme vuotta lääkintämiehenä ja loput vuodet ryhmänohjaajana, operaattorina. Nykyään Lehtonen työskentelee palomies-ensihoitajana Helsingin pelastuslaitoksella.
Jan Knutti (Kausi 1–) – Jan Knutti on yksi leirin kouluttajista. Knutti on toiminut Suomen merivoimien erikoisjoukkojen taistelusukeltajana sekä rajavartiolaitoksen terrorismin vastaisessa yksikössä. Knuttin 16 vuotisen uran aikana hänelle on kertynyt paljon kokemusta kriisinhallintaoperaatioista mm. Somalian rintamilla.
Robin Hendry (Kausi 1–) – Robin Hendry on yksi leirin kouluttajista. Hendry on palvellut Suomen merivoimien erikoisjoukkojen taistelusukeltajana, sekä erikoistoimintaosastossa ryhmän lääkintämiehenä. Neljän vuoden uran aikana Hendrylle on kertynyt kokemusta myös kansainvälisistä kriisinhallintaoperaatioista Afrikan itärannikolla.
Matias Petäistö (Kausi 1–) – Matias Petäistö on yksi leirin kouluttajista. Petäistö on palvellut 10 vuotta Suomen puolustusvoimien erikoisjoukoissa, Utin jääkärirykmentissä. Sotilasuransa aikana Petäistö osallistui kriisinhallintaoperaatioihin Afganistanissa ja Irakissa, jossa hän toimi ryhmän pioneerina sekä varajohtajana.

Kokelaat

Ensimmäinen tuotantokausi 
Neljätoista julkisuudesta tunnettua henkilöä osallistui Erikoisjoukkojen valitakoeleirille.

Kokelaista kolme, Viivi Altonen, Elias Kaskinen sekä Amanda Harkimo, läpäisivät lopulta kurssin.

Jaksot

Ensimmäinen tuotantokausi

Lähteet

2020-luvun suomalaiset tositelevisiosarjat